বিভিন্ন পুস্তক এবং পত্রিকায় প্রকাশিত খবরে জানা যায়, প্রায় সব নদীর উজানে বাঁধ ও অন্যান্য ব্যবস্থার মাধ্যমে ভারত পানি সরিয়ে নিচ্ছে। গঙ্গার ওপর মরণ বাঁধ ফারাক্কার কথা আমাদের সবার জানা। এছাড়াও ১. তেঁতুলিয়ার উজানে মহানন্দা, ২.তিস্তা-মহানন্দার সংযোগ মূলে বিহারের ফুলবাড়িয়ায় ৩. জলপাইগুড়ি জেলার মেকরিগঞ্জ থানার কাশিয়াবাড়িতে বাঙ্গু নদীতে, ৪. নদীয়া জেলার করিমপুর থানার সীমান্তের প্রায় কাছাকাছি ভৈরব নদীর উৎসমুখে ক্রসবাঁধ নির্মাণ, ৫. ভারতের চবিবশ পরগনা জেলার সীমান্তবর্তী কোদলা নদীতে বাঁধ নির্মাণ, ৬. বৃহত্তর সিলেট জেলার  উজানে বরাক নদীর ওপরে বরাক ড্যাম নির্মিত হবে টিপাইমুখ নামক স্থানে, ৭. ত্রিপুরার কাঞ্চনবাড়িতে মনু নদীর ওপর বাঁধ নির্মাণ, ৮. জলপাইগুড়ি জেলার গজলডোবা নামক স্থানে বাঁধ নির্মাণ, ৯. জলপাইগুড়ি জেলার আমবাড়ি ফালাকাটায় করতোয়া নদীর ওপর একটি ব্যারেজ নির্মাণ। এরকম আরো বাঁধ, ক্রসবাঁধ যা আমাদের উজান থেকে ধেয়ে আসা পানিপ্রবাহকে থামিয়ে দিচ্ছে, ঘুরিয়ে দিচ্ছে। যদিও এগুলো হলো ভারতের অভ্যন্তরে তাদের সুবিধার জন্য আন্তঃনদী সংযোগ। যদি আমরা ভারতের নিম্নাঞ্চলে না হতাম তাহলে এটা নিয়ে বিশেষ চিন্তার কারণ থাকত না। যেমনটি নয়াদল্লিতে টিপাইমুখ  বাঁধের কারণে ভারতেরই নিম্নাঞ্চল আসামের জনসাধারণ বিক্ষোভ করেছে।